Пацікавіліся і коштам пуцёвак у гэтыя прыгожыя мясціны. І.М. Раковіч расказаў, што адпачынак тут упаўне даступны. Для дзяцей ад 6 да 10 год 19 дзён знаходжання на беразе возера Белае каштуюць 2 811 400 рублёў, 11-13 год — 2 925 000, 14-17 — 2 997 400. Няхай не палохаюць бацькоў гэтыя лічбы. 1 400 000 рублёў кампенсуе дзяржава, астатняе — арганізацыі, якія набываюць пуцёўкі для дзяцей сваіх работнікаў. У выпадку, калі выплаціць усю суму гаспадарнікі не маюць магчымасці, бацькі павінны будуць выдаткаваць прыкладна 10 працэнтаў ад кошту пуцёўкі. Для малодшых дзетак — 281 150 рублёў, сярэдняй групы — 292 500 і старэйшай — 299 750 рублёў. Згадзіцеся, за адпачынак у прыгожым бары, дзе ад гаючага паветра кружыц-ца галава, а цёплае возера кліча да сябе пяшчотнымі хвалямі, гэта зусім нямнога.